Document ID: /fineweb-2-swissfilter-quality_10-filterrobots/filtered/02038.jsonl.gz/2671

Confus na fetschia quai dentant betg las vatgas, di Andrea Accola, responsabel per las vatgas-mamma dal Plantahof a Landquart.
Ellas han lura forsa fom e stattan schon cur ch'il pur vegn, dentant suenter dus trais dis èn ellas puspè disadas cun il nov ritmus.
I sappia esser, che las vatgas dattan ils emprims dis suenter la midada da l'ura schizunt in zichel dapli latg, perquai ch'ellas han in'ura dapli temp per producir il latg. Normalmain mulscha il pur las vatgas en ritmus da 12 uras.Dumengia, ils 25 d'october, èsi 13 uras. Dentant er quai sa mida lura puspè svelt.